Dubravka Šuica ide na plaću od 150.000 kn: 'Velika mi je čast'

Bivša gradonačelnica Dubrovnika bila je posljednjih šest godina zastupnica u EU parlamentu, a sad će biti među 13 žena u sastavu nove Komisije, kao potpredsjednica Komisije za demokraciju i demografiju

<p>Važno je to u kontekstu pregovora za predsjednicu Europske komisije gdje je naš premijer Plenković imao ključnu ulogu. Velika je čast za Hrvatsku dobiti ovo mjesto, a i meni je ovo priznanje - rekla je nova potpredsjednica Komisije za demokraciju i demografiju Šuica za <a href="https://www.rtl.hr/vijesti-hr/novosti/hrvatska/3563383/suica-za-rtl-otkrila-cime-se-planira-baviti-velika-je-cast-za-hrvatsku-dobiti-ovo-mjesto/">RTL. </a></p><p>Uz novi posao dolazi i nova plaća, a ona će biti oko 150.000 kuna. </p><p>Bivša gradonačelnica Dubrovnika bila je posljednjih šest godina zastupnica u Europskom parlamentu, a sad će biti među 13 žena u sastavu nove Komisije, uz 14 kolega.</p><p>- Sigurna sam da ću učiniti nešto dobro za Europsku uniju pa tako i za Hrvatsku - kazala je Šuica te je nadodala da je ova pozicija bila dio dogovora. </p><p>- Ovo je upravo ono što je Hrvatska htjela. To nam je važno. Demografija je problem ne samo u Hrvatskoj nego i u drugim zemljama Europske unije. Moramo vidjeti kako pomoći na način da ljudi ostanu tamo gdje su rođeni i gdje im je domovina. U prvoj polovici mandata time ćemo se intenzivno baviti. Otići ću u sve zemlje Europske unije. Bavit ću se i budućnošću Europske unije, želimo građanima približiti njezine vrijednosti. Želimo da građani što više percipiraju na izborima - poručila je Šuica. </p><p>Šuica je u središnjem Dnevniku <a href="https://vijesti.hrt.hr/541084/suica-za-hrt-plenkovic-je-stavio-demografiju-u-agendu-vijeca-europe" target="_blank">HRT-a </a>zahvalila premijeru Andreju Plenkoviću, jer je, kako kaže, on bio taj koji je sudjelovao u pregovorima.</p><p>- Bio je jedan od glavnih pregovarača za izbor gospođe <strong>Ursule von der Leyen</strong> za predsjednicu Europske komisije. On je taj koji je stavio točku demografije na dnevni red, odnosno za agendu Vijeća Europe. Komisija je također svhatila o čemu se radi. Naime, to je veliki problem u EU-u, a posebno u srednjoj i istočnoj Europi - kazala je Šuica.</p><p>Objasnila je da su svi povjerenici, pa i ona, dobili pismo s konkretnim zadacima predsjednice Von der Leyen u kojem piše što se treba raditi.<br/> <br/> - Očekuje se da će se u prvih šest mjeseci napraviti pregled situacije, istraživanje, koje će pokazati kakvo je stvarno stanje u svim državama EU-a. To će biti baza temeljem koje ćemo određene korake poduzeti - istaknula je.<br/> <br/> Dodaje da je demografska promjena zaista problem te da je povezana s demokracijom i participacijom, odnosno sudjelovanjem građana u demokratskim procesima, a i s vjerom građana u demokratske institucije.<br/> <br/> - To je ono što mi je zadatak u ovom petogodišnjem razdoblju - približiti građanima Europske unije europske ideje, ali ih i osnažiti u demokratskim procedurama i procesima, kazala je za HRT.</p>